[sحقيقة شفايفج لو رسم مرسومات
شايفهن ولكن بالاوصاف احتار
من بعد بيهن لون حب رمان
ومن عن بعد وردي مكاسراته بنار
انه محار بيهن جاوبيني شلون
ماكبرن وياج وظالات زغار
لوما صايرات اجمل شفاف ايجوز
جابلعود هسه صايرات اوتار
ظل اشبار عنهن ترة من ادنيت
بس حسيت بيني وبين موتي اشبار
انه ماريد امر بيهن برمشة عين
مو صاحب طويلة جايهن خطار
اريد اسكن عليهن كون حد ماموت
واحلم فوك منهن كون تنحط دار
لو تنطينهن قط مايردن ليج
جاكتلج انسيهن ظامهن تذكار
ize=18][/size]